
UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2023 METŲ VEIKLOS PLANAS. BENDROJI DALIS

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2023 METŲ VEIKLOS KRYPTYS 

Pagrindinis bendrovės veiklos tikslas – vykdyti rajono savivaldybės iškeltą tikslą – užtikrinti kokybiško ir patikimo šilumos gamybos bei tiekimo organizavimo funkciją, daugiabučių namų atnaujinimo (modernizavimo) programos įgyvendinimo administratoriaus funkciją bei administracinių pastatų ir daugiabučių namų patalpų savininkų (bendrasavininkų) bendrosios nuosavybės administravimo ir techninės priežiūros funkcijas.
Vykdydama veiklą, bendrovė vadovaujasi Šakių rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos 2022 m. spalio 21 d. sprendimu Nr. T-313 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018–2024 metų strateginio plėtros plano patvirtinimo“ pakeitimo“ (toliau – Plėtros planas), tikslo „Infrastruktūros modernizavimas ir plėtra“ ir Šakių rajono savivaldybės 2023–2025 metų strateginiu veiklos planu, patvirtintu rajono savivaldybės tarybos 2023 m. sausio 31 d. sprendimu Nr. T-1 „Dėl rajono savivaldybės 2023–2025 metų strateginio veiklos plano patvirtinimo“ (toliau – Veiklos planas) Ūkio plėtros programos tikslo „Darnaus išteklių naudojimo skatinimas“.
[bookmark: _Hlk98165984]Vykdydama savo veiklą, bendrovė turi visišką komercinį, ūkinį, finansinį, organizacinį ir teisinį savarankiškumą. Bendrovės įstatinio kapitalo dydis 2021 m. gruodžio 31 d. – 852692,00 Eur. Įstatinis kapitalas padalintas į 490053 paprastųjų vardinių akcijų, kurios nominali vertė 1,74 euro. Pagrindiniam akcininkui, Šakių rajono savivaldybės tarybai, priklauso 490053 akcijų, kurios sudaro 100 procentų visų bendrovės akcijų. Jos raštiški sprendimai prilygsta visuotinio akcininkų susirinkimo sprendimams.
Pagal 2022 m. gruodžio 31 d. balanso duomenis, bendrovės turtas buvo 3795261,00 Eur, iš to sk.:
·  nematerialusis turtas – 5710,00 Eur;
·  pastatai ir statiniai – 1085270,00  Eur; 
·  mašinos ir įranga – 1241610,00 Eur;
·  transporto priemonės – 8352,00 Eur;
·  kiti įrenginiai, prietaisai ir įrankiai – 10439,00 Eur;
·  nebaigta statyba – 865598,00 Eur;
·  trumpalaikis turtas – 575973,00 Eur;
·  ateinančių laikotarpių sąnaudos ir sukauptos pajamos – 2309,00 Eur.
Kita bendrovės veikla – šalia pagrindinės veiklos UAB „Šakių šilumos tinklai“ vykdo daugiabučių namų šildymo ir karšto vandens sistemų priežiūrą. Nuo 2019 m. kovo 1 d., pradėjus taikyti Šakių rajono savivaldybės tarybos 2019 m. vasario 22 d. sprendimu Nr. T-81 „Dėl daugiabučių namų šildymo ir karšto vandens sistemų priežiūros tarifų UAB „Šakių šilumos tinklai“ nustatymo“ patvirtintus maksimalius tarifus, kurie apskaičiuoti vadovaujantis Valstybinės kainų ir energetikos kontrolės komisijos 2009 m. kovo 25 d. nutarimu Nr. O3-34 „Dėl valstybinės kainų ir energetikos komisijos 2003 m. rugpjūčio 7 d. nutarimu Nr. O3-54 patvirtintos daugiabučių namų šildymo ir karšto vandens sistemų priežiūros maksimalių tarifų nustatymo metodikos pakeitimo“, patvirtinta Daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodika, padidėjo pajamos šioje veikloje. 
Rajono savivaldybės tarybos 2019 m. gegužės 24 d. sprendimu Nr. T-177 „Dėl įpareigojimo UAB „Šakių šilumos tinklai“ vykdyti daugiabučių namų atnaujinimo (modernizavimo) programos įgyvendinimo administratoriaus funkcijas“ bendrovei pavesta nuo 2019 m. liepos 1 d. vykdyti daugiabučių namų atnaujinimo (modernizavimo) programos įgyvendinimo administratoriaus funkcijas. Šiuo metu kaip kredito administratorius administruoja 13 atnaujintų daugiabučių gyvenamųjų namų, renovaciją organizuoja 16 daugiabučių gyvenamųjų namų. Apie vykdymo procesą informacija pateikiama bendrovės interneto svetainėje www.sakiusiluma.lt.
Šakių rajono savivaldybės administracijos direktoriaus 2009 m. rugsėjo 11 d. įsakymu Nr. AT-1168 „Dėl Šakių rajono savivaldybės daugiabučių namų bendrojo naudojimo objektų administravimo ir nuolatinės techninės priežiūros (eksploatavimo) darbų sąrašų patvirtinimo“, buvo patvirtintas daugiabučių namų bendrojo naudojimo objektų administravimo ir nuolatinės techninės priežiūros (eksploatavimo) darbų sąrašas. Vadovaujantis patvirtintu sąrašu, bendrovė užtikrina kokybišką darbų atlikimą laiku.

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2023 METŲ VEIKLOS PRINCIPAI

Bendrovės veikla planuojama pagal turimus ir planuojamus gauti finansinius, materialiuosius ir žmoniškuosius išteklius misijai vykdyti ir užsibrėžtiems strateginiams tikslams pasiekti.
Savivaldybei svarbių funkcijų užtikrinimas.
Bendrovė užtikrina ir toliau užtikrins jai pavestą savivaldybės savarankiškąją šilumos gamybos ir tiekimo organizavimo funkciją, daugiabučių namų atnaujinimo (modernizavimo) programos įgyvendinimo administratoriaus funkciją bei administracinių pastatų ir daugiabučių namų patalpų savininkų (bendrasavininkų) bendrosios nuosavybės administravimo ir techninės priežiūros funkcijas.
Efektyvi veikla ir ilgalaikė nauda akcijų savininkui.
Bendrovė ir toliau sieks optimizuoti patiriamas sąnaudas ir išlaidas, kad dirbtų pelningai kaip numatyta veiklos strategijoje, taip sumažindama finansinę naštą ir užtikrindama ilgalaikę naudą Šakių rajono savivaldybei – akcijų savininkei.
Pažangi įmonė.
Bendrovėje laikomasi aukštų etikos ir kokybės standartų dirbant su klientais ir su bendradarbiais, skatinamas mokymasis, profesinių įgūdžių tobulinimas.
Bendrovė siekia:
· būti moderni, efektyvi, konkurencinga ir kuo mažesnėmis sąnaudomis tiekti šilumą;
· užtikrinti patikimą ir saugų šilumos ir karšto vandens gamybą ir tiekimą;
· siekti didinti šilumos gamybos efektyvumą ir mažinti technologinius šilumos tiekimo tinklų nuostolius;
· siekti ir toliau išlikti didžiausia šilumos tiekėja Šakių rajone;
· optimizuoti šilumos gamybos, tiekimo, paslaugų teikimo ir valdymo sąnaudas, siekiant tiekti šilumos energiją vartotojoms mažiausiomis sąnaudomis;
· sudaryti ir palaikyti saugias darbo sąlygas, užtikrinti darbuotojams sąžiningą ir rinkos sąlygas atitinkantį darbo užmokestį ir aplinką;
· intensyvinti daugiabučių namų modernizavimo (renovacijos) procesą;
· plėsti papildomų paslaugų spektrą.
Skaidrumas. 
Bendrovėje puoselėjama skaidrumo ir viešumo kultūra. Interneto svetainėje www.sakiusiluma.lt yra informacija apie bendrovės veiklą, teikiamas paslaugas, kainas, vidutinį darbuotojų darbo užmokestį. Interneto svetainėje skelbiamos finansinės ir reguliuojamos apskaitos ataskaitos ir kita teisės aktais nustatyta informacija. Viešieji pirkimai atliekami vadovaujantis Lietuvos Respublikos viešųjų pirkimų nuostatomis.
Socialinė atsakomybė
Bendrovėje Darbo apmokėjimo sistema, parengta vadovaujantis Lietuvos Respublikos darbo kodeksu ir bendrovės darbo tvarkos taisyklėmis, nustato bendrovės darbuotojų darbo apmokėjimo sąlygas ir dydžius, priemokas, priedus, premijas. Darbuotojams, atsižvelgiant į bendrovės finansinę padėtį, skiriamos materialinė pašalpos netekties ar kitos didelės nelaimės, įvykusios dėl nuo darbuotojo nepriklausančių priežasčių, atveju.
Bendrovėje siekiama:
· užtikrinti taupesnį energijos suvartojimą, atitinkantį Europos Sąjungos nustatytus Lietuvos Respublikos energijos vartojimo efektyvumo didinimo įsipareigojimus;
· išlaikyti kvalifikuotą personalą, užtikrinti patrauklias darbo sąlygas, tobulėjimą ir socialines garantijas;
· gerinti klientų aptarnavimą, siekti operatyviai reaguoti į pastabas, skundus, prašymus, plėtoti elektronines paslaugas;
· racionalaus gamtos išteklių naudojimo ir gamtos taršos mažinimo.

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS

Bendrovė vykdo Savivaldybės iškeltą tikslą – užtikrina savarankiškąją šilumos tiekimo organizavimo funkciją, daugiabučių namų atnaujinimo (modernizavimo) programos įgyvendinimo administratoriaus funkciją bei administracinių pastatų ir daugiabučių namų patalpų savininkų (bendrasavininkų) bendrosios nuosavybės administravimo ir techninės priežiūros funkcijas.
Vykdydama veiklą bendrovė vadovaujasi Šakių rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos 2022 m. spalio 21 d. sprendimu Nr. T-313 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018–2024 metų strateginio plėtros plano patvirtinimo“ pakeitimo“ (toliau – Plėtros planas), tikslo „Infrastruktūros modernizavimas ir plėtra“ ir Šakių rajono savivaldybės 2023–2025 metų strateginiu veiklos planu, patvirtintu rajono savivaldybės tarybos 2023 m. sausio 31 d. sprendimu Nr. T-1 „Dėl rajono savivaldybės 2023–2025 metų strateginio veiklos plano patvirtinimo“ (toliau – Veiklos planas) Ūkio plėtros programos tikslo „Darnaus išteklių naudojimo skatinimas“.

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2023 METŲ VEIKLOS PLANO KELIAMI TIKSLAI

Bendrovės misija: 
„Nuolatinis paslaugų kokybės gerinimas“. 
Mūsų tikslas – aukšta teikiamų paslaugų kokybė. Todėl didelį dėmesį skiriame, kad klientą pasiektų visus reikalavimus atitinkanti šilumos energija. Vykdant daugiabučių namų renovaciją (modernizavimą) didelis dėmesys skiriamas aukštai kokybei ir darbų atlikimo terminų laikymuisi, į mus besikreipiantys klientai būtų aptarnaujami vieno langelio principu. Vykdydami daugiabučių namų administravimą ir priežiūrą skirti dėmesį aptarnavimo ir darbų kokybei.
Bendrovės vizija: 
„Patikimumas, inovatyvumas, kokybė“. 
Mūsų bendrovės pagrindinės investicijos nukreiptos į tinklo ir šilumos gamybos patikimumą, tam naudojamos tokios inovacijos, kaip tinklo parametrų stebėsena nuotoliniu būdu, išmaniosios apskaitos. Tam planuojame tęsti  įvadinių šilumos apskaitos prietaisų su nuotoliniu nuskaitymu diegimą, kad galėtume stebėti termofikacinio vandens temperatūras, debitą bei karšto vandens temperatūrą. Tokia stebėsena padeda mažinti tinklo nuostolius, greičiau bus galima pastebėti gedimus. 
Vykdant daugiabučių namų renovaciją (modernizavimą) mūsų tikslas – išlikti patikimais ir siekiančiais aukštos darbo kokybės ir kultūros administratoriais.
Šiluminės energijos gamyboje, jos perdavime panaudoti šiuolaikinius reikalavimus atitinkančią technologinę įrangą ir valdymo sistemas, maksimaliai sumažinti iškastinio kuro kaip pirminės energijos šaltinių naudojimą.

TRUMPALAIKIAI TIKSLAI
[bookmark: _Hlk129683875]1. Plėtoti ir renovuoti šilumos gamybos ir tiekimo sistemas.
2. Renovuoti daugiabučius gyvenamuosius namus.
3. Vykdyti daugiabučių gyvenamųjų namų administravimą.  

TRUMPALAIKIAI UŽDAVINIAI TIKSLAMS PASIEKTI
1.1. Planinis Centralizuoto šilumos tiekimo tinklų modernizavimas.
1.2. Užtikrinti centralizuotai teikiamų šilumos kokybę geriančių grafikų parengimą.
1.3. Nustatyti defektinių tinklų dalis.
1.4. Diegti šilumos energijos tiekimo išmanųjį tinklą.
1.5. Prijungti naujų objektų vidaus šildymo sistemas prie Centralizuoto šilumos tiekimo tinklų.
2.1. Dalyvauti daugiabučių gyvenamųjų namų modernizavimo programoje.
3.1. Daugiabučių gyvenamųjų namų administravimo ir nuolatinės techninės priežiūros organizavimo ir techninės priežiūros darbų užtikrinimas.
3.2. Viešųjų pastatų eksploatacinė priežiūra.
3.3. Kokybiškas ir greitas kitų ypatingų paslaugų teikimas.
3.4. Kvalifikuotas darbuotojų komandos išlaikymas. 

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2023 METŲ VEIKLOS PLANO UŽDAVINIŲ PRIEMONIŲ VYKDYMAS

1.1. Uždavinys. Planinis Centralizuoto šilumos teikimo tinklų modernizavimas. 
1.1.1. Priemonė. Pakeisti iki 30 m susidėvėjusio šilumos tiekimo tinklo. 
Priemonės tikslas užtikrinti patikimumą, bei kontroliuoti nuostolius UAB „Šakių šilumos tinklai“ valdomuose šilumos tinkluose. Priemone bus pasiekti minimalūs rezultatai bei kiekybinė ir kokybinė nauda. Vertinant tinklo įrengimo metus, kasmet planuojama pakeisti apie 30 m.
1.2. Uždavinys. Užtikrinti centralizuotai teikiamų šilumos kokybę gerinančių grafikų parengimą
1.2.1. Priemonė. Parengti temperatūrinius grafikus. 
Įgyvendinant priemonę bus parengti 2023/2024 m. šildymo sezonui temperatūriniai grafikai, kurie padėtų užtikrinti patalpų bei karšto vandens temperatūras atitinkančias higienos normas.
1.3. Uždavinys. Nustatyti defektinių tinklų dalis.
1.3.1. Priemonė. Atlikti kasmetinius hidraulinius bandymus daugiabučiuose namuose. 2023 m. planuojama atlikti 79 hidraulinius bandymus visuose pastatuose, kuriuose šildymo sistemų priežiūrą atlieka UAB ,,Šakių šilumos tinklai“. Daugiabučių namų šildymo sistemų būklę tikrinti atliekant hidraulinius bandymus būtina, nes tai patikimiausias būdas aptikti sistemų defektus: įtrūkimus, pralaidumus, deformacijas. Tokie sistemų defektai lemia nekokybišką ir nepatikimą šilumos tiekimą vartotojams.
1.3.2. Priemonė. Atlikti kasmetinius hidraulinius bandymus šilumos tiekimo tinkluose. 2023 m. planuojama nustatinėti ir šalinti nesandarumo atvejus bei atlikti tik reikalingus ir minimalius kasimo darbus. Šilumos tinklų būklę tikrinti atliekant hidraulinius bandymus būtina, nes tai patikimiausias būdas aptikti vamzdynų defektus: įtrūkimus, pralaidumus, deformacijas. Tokie vamzdynų defektai lemia nekokybišką ir nepatikimą šilumos tiekimą vartotojams bei šilumos perdavimo nuostolius tinkluose. 
1.4. Uždavinys. Diegti šilumos energijos tiekimo išmanųjį tinklą.
1.4.1. Priemonė. IT technologijų įrangos diegimas vystant išmanųjį tinklą. 
Šios priemonės įgyvendinimas dalinai priklausys ir nuo to, ar bus finansuojamas apskaitų su nuotoliniu nuskaitymu diegimas. Išmanieji šilumos apskaitos prietaisai leidžia nuotoliniu būdu stebėti namui tiekiamos šilumos bei karšto vandens parametrus, tai leidžia operatyviai reaguoti į tiekimo sutrikimus. 2023 m. toliau planuojama tęsti išmaniųjų šilumos bei karšto  apskaitos prietaisų diegimą reikalingų šilumos tinklo stebėsenai.
1.5. Uždavinys. Prijungti naujų objektų vidaus šildymo sistemas prie centralizuoto šilumos tiekimo tinklų.
1.5.1. Priemonė. Objekto V. Kudirkos 59 A, Šakiai prijungimas.
Numatoma pajungti naują šilumos energijos vartotoją. Bus perkami projektavimo bei rangos darbai. Naujų vartotojų prijungimas didina gamybą bei užtikrina didesnes pajamas.
[bookmark: _Hlk129704228]1.5.2. Priemonė. Objekto Taikos g. 76 C, Gelgaudiškyje, prijungimas.
Numatoma pajungti naują šilumos energijos vartotoją. Bus perkami projektavimo bei rangos darbai. Naujų vartotojų prijungimas didina gamybą bei užtikrina didesnes pajamas.
1.5.3. Priemonė. Objekto Birutės g. 2, Šakiai prijungimas.
Numatoma pajungti naują šilumos energijos vartotoją. Bus perkami projektavimo bei rangos darbai. Naujų vartotojų prijungimas didina gamybą bei užtikrina didesnes pajamas.
2.1. Uždavinys. Dalyvauti daugiabučių gyvenamųjų namų modernizavimo programoje.
2.1.1. Priemonė. Parengti investicinius daugiabučių gyvenamųjų namų planus dalyvauti Būsto energijos taupymo agentūros (BETA) administruojamoje daugiabučių namų atnaujinimo (modernizavimo) programoje.
Senos statybos daugiabučių namų atnaujinimas dėl jų techninės būklės šiandien yra neišvengiamas, todėl siekiame, kad renovacijos procesas būtų greitas ir gyventojams suteiktų maksimalią naudą. Namo modernizavimo metu yra pertvarkomos arba keičiamos šildymo, karšto vandens inžinerinės sistemos, ventiliacijos ir rekuperacinės sistemos, vykdomas stogo bei fasado sienų šiltinimas, langų, lauko durų keitimas, balkonų įstiklinimas. Atlikus modernizavimo darbus, pagerėja pastato, jo inžinerinių sistemų fizinės ir energetinės savybės, dėl to gyventojams sumažėja būsto šildymo išlaidos. Modernizacija ne tik suteikia naują gyvenimo kokybę, bet ir padidina turimo turto vertę. 
[bookmark: _Hlk98226775]2023 m. planuojama pirkti rangos darbus Kęstučio g. 12, Šakiai; Kęstučio g. 16, Šakiai; Šaulių g. 22, Šakiai; V. Kudirkos g. 41, Šakiai; Nepriklausomybės g. 5, Šakiai; Pergalės g. 1, Lukšiai; Mokyklos g. 10, Gelgaudiškis; Kauno g. 15A, Lekėčiai, Vilkaviškio g. 2, Kudirkos Naumiestis; Vytauto g. 23, Kudirkos Naumiestis.
3.1. Uždavinys. Daugiabučių namų administravimo ir nuolatinės techninės priežiūros organizavimo ir techninės priežiūros darbų užtikrinimas.
3.1.1. Priemonė. Vykdyti daugiabučių namų bendro naudojimo objektų nuolatinę techninę priežiūrą pagal patvirtintą darbų sąrašą.
Šakių rajono savivaldybės administracijos direktoriaus 2009 m. rugsėjo 11 d. įsakymu Nr. AT-1168 „Dėl Šakių rajono savivaldybės daugiabučių namų bendrojo naudojimo objektų administravimo ir nuolatinės techninės priežiūros (eksploatavimo) darbų sąrašų patvirtinimo“, buvo patvirtintas daugiabučių namų bendrojo naudojimo objektų administravimo ir nuolatinės techninės priežiūros (eksploatavimo) darbų sąrašas. Vadovaujantis patvirtintu sąrašu, bendrovė užtikrina kokybišką darbų atlikimą laiku.
3.2. Uždavinys. Viešų pastatų eksploatacinė priežiūra.
3.2.1. Priemonė. Vykdyti viešų pastatų eksploatacinę priežiūrą (Šakių rajono savivaldybės administracinis pastatas, Šakių kultūros centras).
Bendrovė vykdo techninę priežiūrą pagal Statybos techninį reglamentą 1.07.03:2017, Lietuvos Respublikos statybos įstatymą ir kitus teisės aktus. Nuolatinių stebėjimų metu vizualiai tikrina pagrindines statinio konstrukcijas, fiksuoja pastebėtus defektus, avarijų ar griūties pavojų ir teikia pasiūlymus jiems šalinti. Atlieka kasmetines apžiūras (pasibaigus žiemos sezonui ir prieš prasidedant žiemos sezonui), kurių metu specialistų komisija (komisijos vadovas – atestuotas ir turintis statybos techninės veiklos pagrindinės srities vadovo kvalifikacinį atestatą) detaliai apžiūri ir tikrina pagrindines statinio konstrukcijas ir inžinerinę įrangą, nustato statybinių tyrinėjimų poreikį, pastato defektus ir remonto darbų poreikį.
3.3. Uždavinys. „Kokybiškas ir greitas kitų ypatingų paslaugų teikimas“.
3.3.1. Priemonė. „Teikti kitas rajono gyventojams (santechnikos, aplinkos tvarkymo, kaminų valymo, auto bokštelio nuomos, statybines ir remonto) paslaugas“. 
Bendrovė teikia kitas paslaugas Šakių rajono gyventojams. Paslaugų teikimas (santechnikos, aplinkos tvarkymo, kaminų valymo, autobokštelio nuomos, statybines ir remonto ir kt.) atliekamas pagal gyventojų poreikį. Taip pat bendrovė teikia paslaugas ir Šakių rajone esančioms kitoms įmonėms ir seniūnijoms. Atsižvelgiant į užsakymo dydį, nustatomas darbų laikas ir laikomasi sutartos darbų atlikimo datos. Darbai atliekami greitai ir kokybiškai, po darbų sutvarkoma darbo vieta. 
3.3.2. Priemonė. „Teikti daugiabučiam gyvenamajam namui administravimo paslaugas vykdant namo naudojimo ir priežiūros privalomąsias paslaugas.“ Bendrovė teikia kitas daugiabučių namų administravimo paslaugas. Prižiūri pagal atskirą sutartį turintį kitą valdymo formą daugiabutį gyvenamąjį namą. 
3.4. Uždavinys. Kvalifikuotos darbuotojų komandos išlaikymas.
3.4.1. Priemonė. Darbuotojų mokymai
Keliant darbuotojų kvalifikaciją 2023 m. bus planuojami vidiniai bei išoriniai mokymai darbuotojams siekiant pakelti personalo kvalifikaciją bei pagerinti klientų aptarnavimo kokybę.
3.4.2. Priemonė. Darbuotojų motyvavimo priemonės.
Bus siekiama aprūpinti darbuotojus darbo rūbais, darbo įrankiais, darbui reikalingomis transporto priemonėmis, laiku mokėti darbo užmokestį, numatyti išmokas už gerus pasiektus darbo rezultatus mokant darbuotojams vienkartines ar periodinės išmokas. Įmonėje svarbiausia kvalifikuotų ir motyvuotų darbuotojų išlaikymas bei darbo vietos užtikrinimas darbuotojams.

Uždarosios akcinės bendrovės „Šakių šilumos tinklai“                                                      
generalinis direktorius                                                                                    Raimondas Rauckis

Uždarosios akcinės bendrovės „Šakių šilumos tinklai“ 2023 metų veiklos planas. Bendroji dalis.
[bookmark: _Toc54414035][bookmark: OLE_LINK3]Uždarosios akcinės bendrovės „Šakių šilumos tinklai“ 2023 metų veiklos planas. Priemonių plano dalis
priedas                

UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2023 METŲ VEIKLOS PLANAS. 
PRIEMONIŲ PLANO DALIS

[bookmark: _Hlk129618246]UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ 2023 METŲ LAIKOTARPIO STRATEGIJOS TIKSLAI, UŽDAVINIAI, PRIEMONĖS 

2023 metai

Misija. „Nuolatinis paslaugų kokybės gerinimas“.

Vizija „Patikimumas, inovatyvumas, kokybė“.
[bookmark: _Hlk18409006]
Tikslas (tęstinis trumpalaikis):
	Nr.
	Trumpalaikio tikslo pavadinimas
	V/Kr. Nr.
	Poveikio rodiklio pavadinimas
	Mato vnt.
	2023 metų laikotarpio reikšmė

	1.
	Plėtoti ir renovuoti šilumos gamybos ir tiekimo sistemas
	1.
	Plėtotų ir renovuotų šilumos gamybos ir tiekimo sistemų
	vnt.
	1



Uždavinys (tęstinis trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	1.1.
	Planinis Centralizuoto šilumos tiekimo tinklų modernizavimas
	1.1.
	Pakeistų  šilumos tiekimo tinklo dalių per metus skaičius
	vnt.
	2



Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	1.1.1.
	Pakeisti iki 30 m susidėvėjusio šilumos tiekimo tinklo
	TP
	1.1.1.
	Pakeistų  šilumos tiekimo tinklo dalių skaičius
	vnt.
	2
	UAB „Šakių šilumos tinklai“



Uždavinys (tęstinis trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	1.2.
	Užtikrinti centralizuotai teikiamų šilumos kokybę gerinančių grafikų parengimą
	1.2.
	Parengtų, kas metai, grafikų skaičius
	vnt.
	3



Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	1.2.1.
	Parengti temperatūrinius grafikus
	TP
	1.2.1.
	Parengtų grafikų skaičius
	vnt.
	3
	UAB „Šakių šilumos tinklai“



Uždavinys (tęstinis trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	1.3.
	Nustatyti defektinių tinklų dalis
	1.3.
	Atliktų  hidraulinių bandymų kiekis
	vnt.
	82


Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	1.3.1.
	Atlikti kasmetinius hidraulinius bandymus daugiabučiuose namuose
	TP
	1.3.1.
	Atliktų hidraulinių bandymų skaičius
	vnt.
	79
	UAB „Šakių šilumos tinklai“

	1.3.2.
	Atlikti kasmetinius hidraulinius bandymus šilumos tiekimo tinkluose
	TP
	1.3.2.
	Atliktų hidraulinių bandymų skaičius
	vnt.
	3
	UAB „Šakių šilumos tinklai“



Uždavinys (tęstinis trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	1.4.
	Diegti šilumos energijos tiekimo išmanųjį tinklą
	1.4.
	Įdiegtų priemonių/sistemų skaičius
	vnt.
	740/36


Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	1.4.1.
	Išmaniosios apskaitos diegimas vystant išmanųjį tinklą.
	TP
	1.4.1.
	Įdiegtų priemonių/sistemų skaičius
	vnt.
	740/36
	UAB „Šakių šilumos tinklai“



Uždavinys (tęstinis trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	1.5.
	[bookmark: _Hlk129704288]Prijungti naujų objektų vidaus šildymo sistemas prie centralizuoto šilumos tiekimo tinklų
	1.5.
	Prijungtų objektų skaičius
	vnt.
	3


Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	1.5.1.
	Objekto V. Kudirkos 59 A, Šakiai prijungimas
	TP
	1.5.1.
	Prijungtų objektų skaičius
	vnt.
	1
	UAB „Šakių šilumos tinklai“

	1.5.2.
	[bookmark: _Hlk129704468]Objekto Taikos g. 76 C, Gelgaudiškyje prijungimas
	TP
	1.5.2.
	Prijungtų objektų skaičius
	vnt.
	1
	UAB „Šakių šilumos tinklai“

	1.5.3.
	[bookmark: _Hlk129704497]Objekto Birutės g. 2, Šakiai prijungimas
	
TP
	1.5.3.
	Prijungtų objektų skaičius
	vnt.
	1
	UAB „Šakių šilumos tinklai“


Tikslas (trumpalaikis): 
	Nr.
	Trumpalaikio tikslo pavadinimas
	V/Kr. Nr.
	Poveikio rodiklio pavadinimas
	Mato vnt.
	2023 metų laikotarpio reikšmė

	2.
	Renovuoti daugiabučius gyvenamuosius namus
	2
	Renovuotų namų skaičius
	vnt.
	21





Uždavinys (tęstinis trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	2.1.
	Dalyvauti daugiabučių gyvenamųjų namų modernizavimo programoje
	2.1.
	Parengtų investicinių projektų skaičius
	vnt.
	7



Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	2.1.1.
	Parengti investicinius daugiabučių gyvenamųjų namų planus dalyvauti Būsto energijos taupymo agentūros (BETA) administruojamoje daugiabučių namų atnaujinimo (modernizavimo) programoje
	TP
	2.1.1.
	Parengtų investicinių planų, daugiabučių gyvenamųjų namų, skaičius
	vnt.
	7
	UAB „Šakių šilumos tinklai“



Tikslas (tęstinis trumpalaikis): 
	Nr.
	Trumpalaikio tikslo pavadinimas
	V/Kr. Nr.
	Poveikio rodiklio pavadinimas
	Mato vnt.
	2023 metų laikotarpio reikšmė

	3.
	Vykdyti daugiabučių gyvenamųjų namų administravimą
	3.
	Administruojamų namų skaičius
	vnt.
	108



Uždavinys (tęstinis trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	3.1.
	Daugiabučių namų administravimo ir nuolatinės techninės priežiūros organizavimo ir techninės priežiūros darbų užtikrinimas.
	3.1.
	Administruojamų namų skaičius
	vnt.
	108



[bookmark: _Hlk132880948]

Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	3.1.1.
	[bookmark: _Hlk129760195]Vykdyti daugiabučių namų bendro naudojimo objektų nuolatinę techninę priežiūrą pagal patvirtintą darbų sąrašą
	TP
	3.1.1.
	Patvirtintų, daugiabučių namų bendro naudojimo objektų, darbo sąrašų skaičius
	vnt.
	108
	UAB „Šakių šilumos tinklai“



Uždavinys (trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	3.2.
	Viešų pastatų eksploatacinė priežiūra
	3.2.
	Prižiūrimų viešų pastatų skaičius
	vnt.
	14



Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	3.2.1.
	Vykdyti viešų pastatų eksploatacinę priežiūrą (Šakių rajono savivaldybės administracinis pastatas, Šakių kultūros centras)
	TP
	3.2.1.
	Prižiūrimų objektų, skaičius
	vnt.
	15
	UAB „Šakių šilumos tinklai“



Uždavinys (tęstinis trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	[bookmark: _Hlk129760934]3.3.
	[bookmark: _Hlk129760961]Kokybiškas ir greitas kitų ypatingų paslaugų teikimas
	3.3.
	Teikiamų ypatingų paslaugų, skaičius
	vnt.
	7









Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	3.3.1.
	Teikti kitas rajono gyventojams (santechnines, aplinkos tvarkymo, kaminų valymo, auto bokštelio nuomos, statybines ir remonto) paslaugas
	TP
	3.3.1.
	Teikiamų paslaugų rūšių skaičius
	vnt.
	6
	UAB „Šakių šilumos tinklai“

	3.3.2.
	Teikti daugiabučiam gyvenamajam namui administravimo paslaugas vykdant namo naudojimo ir priežiūros privalomąsias paslaugas.
	TP
	3.3.2.
	Sudarytų „Dokumentacijos rengimo paslaugų“ sutarčių skaičius
	vnt.
	1
	UAB „Šakių šilumos tinklai“



Uždavinys (tęstinis trumpalaikis) tikslui: 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	3.4.
	Kvalifikuotos darbuotojų komandos išlaikymas
	3.4.
	Kvalifikuotų darbuotojų išlaikymo priemonių skaičius
	vnt.
	40


Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	3.4.1.
	[bookmark: _Hlk129761206]Darbuotojų mokymai
	TP
	3.4.1.
	Darbuotojų, dalyvaujančių mokymuose, skaičius
	vnt.
	40
	UAB „Šakių šilumos tinklai“

	3.4.2.
	Darbuotojų motyvavimo priemonės 
	TP
	3.4.2.
	Pagerintų darbo vietų skaičius
	vnt.
	5
	UAB „Šakių šilumos tinklai“




Uždarosios akcinės bendrovės „Šakių šilumos tinklai“                                           
generalinis direktorius                                                                                                                         Raimondas Rauckis
Uždarosios akcinės bendrovės „Šakių šilumos tinklai“ 2023 metų veiklos planas. Priemonių plano dalis.

